|  |
| --- |
| An-12 katastrofa prie Rokiškio |
|  
Antonov An-12AP – patyrusio katastrofą lėktuvo modelis |
|  Katastrofos charakteristikos  |
| Data | 1972 m. gegužės 26 d. |
| Vieta | Rokiškio rajono savivaldybė |
| Aukų skaičius | 5 |
| Išgyvenusių skaičius | 1 |
| Orlaivis | Antonov An-12AP |
| Aviakompanija | TSRS Karinės oro pajėgos |
| Skrydžio maršrutas | Mokomasis skrydis |

**An–12 katastrofa prie Rokiškio** – TSRS Karinių oro pajėgų lėktuvo Antonov An-12AP (rus. *Ан-12АП*) avarija, įvykusi 1972 m. gegužės 26 d. Rokiškio rajone. Aviakatastrofoje sudužo iš Pajuosčio aerodrome dislokuoto karo transporto aviacijos pulko nr. 128 mokomajam skrydžiui pakilęs karinis lėktuvas. Skrydis vyko lėktuvų grupėje, naktį, esant nepalankioms oro sąlygoms. Nelaimingo atsitikimo priežastis – įgulos klaida. Žuvo 5 lakūnai, išgyveno 1. Skirtinguose šaltiniuose nurodo 5–6 karius, tačiau Panevėžyje, Kristaus Karaliaus katedros kapinėse, šia data pažymėti 7 kapai. Tiksli įvykio vieta viešai nepaskelbta (rusų šaltiniuose – „netoli Panevėžio").

Katastrofos aplinkybės
----------------------

Ščenikovo (rus. *Щенников*) karinio orlaivio įgula skrydį atliko karinėje lėktuvų rikiuotėje „Srautas" naktį, griaudėjant perkūnijai. Priekyje skridęs Vodolazskio (*Водолазский*) vadovaujamas ekipažas už radionavigacinės sistemos nukrypo nuo užduotos maršruto linijos, taip sutrumpindamas intervalą nuo 1 min. iki 40 sek. Ščenikovas priėmė neteisingą sprendimą, užimdamas 400 m aukštį vietoje 600 m. Tuo tarpu faktinis aukštis pagal prietaisų parodymus siekė lygiai 220 m, kadangi nei orlaivio vadas, nei jo pavaduotojas nebuvo nustatę aukštimačio signalizatoriuje ribinio mažiausio aukščio. Vodolazskio ekipažas neteisingai ištaisė šoninį nukrypimą, atlikęs du suporuotus posūkius į kairę 50° ir į dešinę 60°, taip sutrumpindamas distanciją iki 4–4,5 km ir pastatydamas Ščenikovo lėktuvą į keblią padėtį. Ščenikovo ekipažas prarado prietaisų, sekančių karinę parengtį, kontrolę, nukreipė dėmesį nuo lėktuvo pilotavimo, ėmė vizualiai ieškoti priekyje Vodolazskio lėktuvo, o likus 40 km nuo desantavimo aikštelės, buvo apakintas žaibo iškrovos ir prarado skrydžio aukščio kontrolę. Lėktuvas perėjo į tolygų žemėjimą, užkabino medį, namo kaminą, susidūrė su žeme, pračiuožė lauku, sudužo ir užsidegė. Išgyveno tik borto technikas. Bloga skrydžių ir ekipažų parengtis.

Avariją patyrė TSRS Gynybos ministerijos orlaivis An-12AP, kurio gamyklinis nr. 2401003.

Priežastys
----------

* Ekipažo apakinimas atmosferine elektros iškrova.
* Ščenikovo ekipažas neišlaikė užduoto skrydžio režimo.
* Nemokšiški Vodolazskio ekipažo veiksmai, ištaisant šoninį skrydžio nukrypimą ir grįžtant į savo vietą karinėje rikiuotėje.
* Blogas skrydžių organizavimas kariniame dalinyje 06965:
	+ blogai paruošto Vodolazskio ekipažo išleidimas į skrydį,
	+ paruošto skrydžių saugumo priemonių plano nebuvimas,
	+ paruoštos orlaivių grupės valdymo tvarkos nebuvimas.

Kaip reikėjo veikti
-------------------

* Praradus priekyje skridusio lėktuvo kontrolę už radionavigacinės stoties, pasitraukti iš karinės rikiuotės, užimti atsarginį ešeloną ir veikti pagal vedančiojo ekipažo nurodymus.
* Pavojingo aukščio signalizatoriuje *РВ-2* aukštį nustatyti 50–100 m mažesnį už nurodytąjį.

Ekipažas
--------

* Ekipažo vadas, aviacijos eskadrilės vadas papulkininkis Vladimiras Ščenikovas (*Щенников В. Э.*), karinis dalinys 06965.
* Ekipažo vado pavaduotojas, leitenantas Eugenijus Čiuprikovas (*Чуприков Е. Б.*). 1966-1970 m. buvo Balašovo karo aviacijos mokyklos (*Балашовское ВВАУЛ*) kursantas.

Šaltiniai
---------

1. 1 2  Daiva Savickienė (2018-09-25). „Tragedijos su slaptumo grifu". Balsas.lt. Suarchyvuotas originalas 2019-02-07. Nuoroda tikrinta 2019-02-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. 1 2 3 4  Авиационные происшествия, инциденты и авиакатастрофы военной авиации в СССР и России. „Катастрофа Ан-12АП близ Паневежиса". airdisaster.ru. Nuoroda tikrinta 2019-02-08.

Nuorodos
--------

* An-12AP katastrofa. Įvykio aplinkybės ir ekipažo veiksmai (rusų k.)